Zápis z 26. stretnutia RC Nitra v rotariánskom roku 2022/2023 dňa 3. apríla 2023
v penzióne Artin

**Prítomní:** D. Peškovičová, K. Pieta, M. Svoreň, A Tóth, Ľ. Holejšovský, L. Gáll

**Ospravedlnení :** A. Havranová, M. Waldner, V. Miklík, M. Poništ, P. Szabo, G. Tuhý, P. Galo, K. Lacko-Bartoš, L. Hetényi, L. Tatar, J. Dóczy, E. Oláh, J. Stoklasa I. Košalko, R. Plevka

Dnešné klubové stretnutie otvorila a viedla prezidentka klubu Danka Peškovičová.

Danka nás informovala o stave financií klubu:

a) aktuálny stav na účte: **7.679,77 EUR**

b) 2 percentá: za rok 2022 sme celkovo prijali sumu **2.383,21 EUR**, čo je potrebné minúť do **31.12.2023**

Odsúhlasili sme príspevok vo výške **250,- EUR** pre Zariadenie sociálnych služieb LIENKA pri klube rodičov autistických detí v Nitre, 949 05 Nitra - Krškany**. Číslo účtu SK77 0900 0000 0051 5815 1127.** Príspevok je určený na čiastočnú úhradu faktúry za vzdelávanie zamestnancov.

Riešili sme plán prednášok ešte do konca rotariánskeho roka. A vznikol nápad usporiadať spoločné stretnutie rotariánov s návštevou divadelného predstavenia Zlatá lýra v DAB. Organizátormi by boli obidva nitrianske kluby. Danka a Sandy oslovia Jara Dóczyho.

Pre členov klubu sme zrekapitulovali prednášku D. Čelára a J. Jánošíkovej (RC Nitra Harmony) o ceste po západnom pobreží USA, s návštevou Dominikánskej republiky. Nasledovalo voľné klubovanie s informáciami o zážitkoch členov klubu z dovolenkových a pracovných ciest. Škoda, že chýbal najväčší cestovateľ Jirko Stoklasa.

Stretnutie sme ukončili debatou o blížiacich sa Veľkonočných sviatkoch.

**Informácie:**

* **Prednáška vizitátorky Slovenskej provincie dcér kresťanskej lásky:** termín prednášky

je predbežne stanovený na obdobie po Veľkej noci.

* Prítomní členovia klubu dostali potvrdenie o vykonávaní dobrovoľníckej práce. Potvrdenie ich oprávňuje poskytnúť až 3 % príspevok z dane FO pre verejnoprospešné neziskové organizácie. **Ak máte možnosť, oslovte svojich známych s ponukou o darovanie 2% z ich daní pre náš klub.**
* **V dňoch 19. 5 - 21. 5. 2023** sa uskutoční Dištriktová konferencia D 2240 v ČR v meste Broumov. Účasť na konferencii: D. Peškovičová, prezidentka klubu a v prípade záujmu aj ocenení:

**Martin Svoreň CTB**

**Ľubomír Holejšovský CTB**

**Gabriel Tuhý PHF**

**Michal Poništ PHF**

* **V dňoch 23. 5. - 25. 5. 2023** sa uskutoční **výlet výmenných študentov do Budapešti** v réžií nášho klubu. Kto má záujem sa pridať, účastníkov eviduje sekretár klubu klubu.

Dana Peškovičová, prezidentka Rotary club Nitra 2022/2023

